ตลาดหุ้นยุโรปเปิดอ่อนตัวลง หลังพุ่งแข็งแกร่งวานนี้
ตลาดหุ้นยุโรปเปิดตลาดวันนี้อ่อนตัวลงเล็กน้อยจากที่พุ่งขึ้นแข็งแกร่งเมื่อวานนี้ ในขณะที่นักลงทุนรอดูว่า ข้อมูลเศรษฐกิจที่อ่อนแอจะส่งผลให้ธนาคารกลางของประเทศต่างๆคงนโยบายการเงินแบบผ่อนคลายต่อไปหรือไม่
6 ต.ค. 2558

ผู้สื่อข่าวรายงานว่า ตลาดหุ้นยุโรปเปิดตลาดวันนี้อ่อนตัวลงเล็กน้อยจากที่พุ่งขึ้นแข็งแกร่งเมื่อวานนี้ ในขณะที่นักลงทุนรอดูว่า ข้อมูลเศรษฐกิจที่อ่อนแอจะส่งผลให้ธนาคารกลางของประเทศต่างๆคงนโยบายการเงินแบบผ่อนคลายต่อไปหรือไม่
โดยดัชนี Stoxx Europe 600 ขยับลง 0.1% แตะ 358.14
ส่วนดัชนี CAC-40 ตลาดหุ้นฝรั่งเศสเปิดวันนี้ที่ 4,610.43 จุด ลดลง 6.47 จุด หรือ 0.14% ดัชนี DAX ตลาดหุ้นเยอรมันเปิดที่ 9,804.42 จุด ลดลง 10.37 จุด หรือ 0.11%
สำหรับข้อมูลเศรษฐกิจฝั่งยุโรปที่มีการเปิดเผยในวันนี้ ได้แก่ ยอดสั่งซื้อสินค้าจากโรงงานของเยอรมนีที่ร่วงลงในเดือนส.ค. ซึ่งชี้ให้เห็นว่า เศรษฐกิจเยอรมนียังเปราะบางต่อการรองรับการขยายตัวที่ชะลอลงของจีนและตลาดเกิดใหม่อื่นๆ